LATVIJAS SPORTA PEDAGOĢIJAS AKADĒMIJA

APSTIPRINU  
 LSPA Senāta priekšsēdētājs

\_\_\_\_\_\_\_\_\_\_\_\_ prof. U.Grāvītis

2016.gada 8.decembrī

protokols Nr. 4

# *Ar grozījumiem, kas apstiprināti LSPA Senātā 2017.gada 5.oktobrī, protokols Nr.2*

**iekšējās kārtības**

**NOTEIKUMI**

**Latvijas Sporta pedagoģijas akadēmijas**

**studentu dienesta viesnīcĀ**

1. **Vispārējie noteikumi**
   1. Latvijas Sporta pedagoģijas akadēmijas (turpmāk – LSPA) studentu dienesta viesnīcas, turpmāk – *Viesnīca*, iekšējās kārtības noteikumi, turpmāk – *Noteikumi*, ir saistoši ikvienam *Viesnīcas* īrniekam, turpmāk – *Īrnieks*, kā arī *Īrnieka* viesim, apmeklējot vai uzturoties *Viesnīcā*.
   2. Par *Viesnīcas* *Īrnieku* uzskatāms LSPA studējošais, kam ir noslēgts un spēkā esošs *Viesnīcas* īres līgums ar LSPA, turpmāk – *Īres līgums*, par konkrētas gultas vietas vai telpas *Viesnīcā*, turpmāk kopā – *Telpa*, īri.

**2. Īres līguma noslēgšana un cenas**

* 1. Studentu loku, kam ir tiesības pretendēt uz *Telpas* īri, iespējamus papildus kritērijus pretendēšanai uz īres tiesību iegūšanu *Viesnīcā*, kā arī pieteikšanās kārtību nosaka ar rektora rīkojumu.
  2. *Īres līgums* tiek slēgts saskaņā ar LSPA noteikto *Īres līguma* formu (1. pielikums).
  3. *Īres līgums* tiek slēgts uz visu studējošā studiju laiku, ja vien *Īrnieks* neizrāda iniciatīvu slēgt *Īres līgumu* uz īsāku termiņu.
  4. *Telpu* īres cenas tiek noteiktas saskaņā ar LSPA Senāta lēmumu. Cenas var tikt grozītas ne biežāk kā vienu reizi gadā, un atbilstoši LSPA Senāta lēmumam ir piemērojamas arī attiecībā uz jau spēkā esošiem *Īres līgumiem*. Par cenas izmaiņām puses var noslēgt vienošanos pie *Īres līguma*.
  5. *Īres līgumā* var tikt atrunāts konkrēts inventārs, aprīkojums vai citi materiāltehniskie resursi, kas atrodas *Telpās*.
  6. *Īrniekam* ir saistoši šie *Noteikumi*, kā arī *Īres līguma* noteikumi.
  7. Ar LSPA Senāta lēmumā ietvertu akceptu *Viesnīcā* var tikt izmitināti arī citu kategoriju īrnieki.

**3. Dienesta viesnīcas organizatoriskā kārtība**

3.1. Kārtību *Viesnīcā* uzrauga, kā arī jebkādus aktuālos jautājumus, kas rodas saistībā ar *Viesnīcas* lietošanu, risina *Viesnīcas* vadītāja/s vai dežurants.

3.2*. Viesnīcas* vadītāja/s un dežurants ir tiesīgi konsultēt *Īrniekus* un viņu viesus, sniegt *Īrniekiem* un viņu viesiem saistošus norādījumus, t.sk. arī jautājumos, kas nav reglamentēti šajos *Noteikumos* (piemēram, par kārtības, klusuma, tīrības ievērošanu u.c.), kā arī sastādīt rakstveida aktus par dažādu faktu konstatāciju (piemēram, par pārkāpumiem) un veikt citas no *Noteikumiem* izrietošās LSPA kā izīrētāja funkcijas.

3.3. Pēc *Īres līguma* noslēgšanas *Viesnīcas* vadītāja/s ierāda *Īrniekam* konkrēto *Telpu*, kas tiek nodota *Īrnieka* lietošanā, izsniedzot *Īrniekam* vienu *Telpas* atslēgu. *Telpas* atslēgu *Īrnieks* nav tiesīgs nodot citām personām. *Viesnīcas* vadītājs, ja uzskata par lietderīgu sakarā ar nepieciešamību fiksēt *Telpas* stāvokļa īpašus aspektus, *Telpās* esošo mantu sastāvu vai sakarā ar citiem apstākļiem, kā priekšnoteikumu *Telpu* saņemšanai lietošanā var noteikt *pieņemšanas-nodošanas akta* (2., 3. pielikums) abpusēju parakstīšanu.

3.4. Ja *Īrnieks* vēlas *Telpā* ienest un izvietot savu inventāru, aprīkojumu vai citus materiāltehniskos resursus, viņš par to vienojas ar *Viesnīcas* vadītāju. *Īrnieks* ir tiesīgs mantas, kas identificētas kā *Īrnieka* mantas, ņemt sev līdzi, atstājot *Viesnīcu* sakarā ar *Īres līguma* izbeigšanos.

3.5. Ieeja *Viesnīcā* ir slēgta no plkst.24:00 līdz plkst.06:00. Iepriekš saskaņojot ar dežurantu, *Īrniekiem* izņēmuma gadījumos atļauts *Viesnīcā* ierasties pēc plkst.24:00.

3.6. Viesu uzturēšanās laiks *Viesnīcā* ir no plkst. 9:00 līdz plkst.23:00, reģistrējoties pie *Viesnīcas* vadītājas/a vai dežuranta un uzrādot vai atstājot personas apliecinošu dokumentu. Vadītāja/s vai dežurants ir tiesīgs atteikt viesim apmeklējumu.

3.7. Viesis ir tiesīgs atrasties *Viesnīcā* tikai identificējot *Īrnieku*, pie kura viesojas, un ar *Īrnieka* piekrišanu konkrētajam apmeklējumam.

3.8. *Īrnieks* ir atbildīgs par savu viesu rīcību.

3.9. *Īrniekam* un viņa viesiem ir saistoši LSPA Dienesta viesnīcas iekšējās kārtības noteikumi, *Viesnīcas* vadītājas un dežuranta norādījumi. *Īrnieka* pienākums ir nodrošināt, ka viņa viesi ievēro noteikumus un norādījumus.

3.10. LSPA ar *Viesnīcas* vadītājas/a vai dežuranta starpniecību nodrošina uzraudzību *Viesnīcā*, ciktāl tā ar LSPA materiāltehniskajiem un personāla resursiem ir iespējama, tomēr civiltiesiskā izpratnē neatbild par *Īrnieku* vai viesu personiskajām mantām *Viesnīcā*, kā arī automašīnām vai velosipēdiem *Viesnīcas* teritorijā.

**4. *Īrnieka* tiesības un pienākumi**

4.1. *Īrnieka* tiesības:

4.1.1. Izmantot īrētās *Telpas* un koplietošanas telpas, inventāru, iekārtas un citas ierīces atbilstoši to lietošanas noteikumiem un noslēgtā *Īres līguma* noteikumiem;

4.1.2. Ar *Viesnīcas* vadītāja iepriekš izsniegtu rakstveida atļauju veikt *Telpu* un/vai koplietošanas telpu remontu. *Viesnīcas* vadītājs remonta veicējam var samazināt vai atcelt īres maksājumus atbilstoši remontdarbu izmaksām, iepriekš saskaņojot ar LSPA vadību.

4.1.3. Izteikt priekšlikumus par *Viesnīcas* darbības un studentu sadzīves apstākļu uzlabošanu;

4.1.4. Ar *Viesnīcas* vadītājas/a vai dežuranta atļauju un istabas biedru piekrišanu izmitināt pa nakti *Īrnieka* istabiņā (vēlams brīvdienās) viesi(-us). Maksa ir noteikta ar LSPA Senāta lēmumu;

4.1.5. Prasīt citas *Telpas* ierādīšanu, attiecīgi grozot *Īres līgumu.* Izīrētājam nav pienākums šādu lūgumu apmierināt, tomēr izīrētājs izskata ikvienu šādu aicinājumu un iespēju robežās meklē risinājumus.

4.2. *Īrnieka* pienākumi:

4.2.1. Nodrošināt savas, kā arī savu viesu rīcības atbilstību šiem *Noteikumiem*;

4.2.3. Nepārvietot mēbeles un inventāru uz citām telpām;

4.2.4. Nenodarboties ar jebkura veida fiziskām darbībām, kas traucē citiem īrniekiem (spēlēt bumbu, rīkot sacensības dzīvojamās vai koplietošanas telpās u.c.) vai ar komercdarbību *Viesnīcā*;

4.2.5. Neveikt mehāniskas izmaiņas *Telpu* stāvoklī, t.sk. nedzīt sienā naglas bez iepriekšēja rakstiska saskaņojuma ar *Viesnīcas* vadītāju, kā arī neapzīmēt vai kādā citā veidā nedekorēt sienas, durvis, skapjus u.t.t., ja tas rada *Telpu*, iekārtu vai inventāra bojājumus;

4.2.6. Uzkopt savu *Telpu* ne retāk kā reizi nedēļā, kā arī divas reizes gadā mazgāt logus, durvis un gaismas ķermeņus *Telpā*, atkausēt un izmazgāt ledusskapi *Telpā* pēc nepieciešamības;

4.2.7. Ievērot drošības tehnikas un jebkura veida elektriskās, gāzes un citas aparatūras lietošanas instrukcijas;

4.2.8. Nelietot paštaisītas, nestandarta vai bojātas elektriskās vai gāzes iekārtas, bez *Viesnīcas* vadītājas/a iepriekšēja saskaņojuma neizvietot nekādas ierīces *Telpās*;

4.2.9. Fiziski, morāli vai psiholoģiski neaizskart pārējos īrniekus, viņu viesus un LSPA vai *Viesnīcas* darbiniekus;

4.2.10. Neatrasties *Viesnīcā* alkohola reibumā vai jebkādu citu apreibinošu vielu iespaidā, nodrošināt, ka viņa viesi neatrodas *Viesnīcā* šādā stāvoklī.

4.2.11. Nesmēķēt *Telpās*, *Viesnīcā*, kā arī vismaz 10 metrus no *Viesnīcas*;

4.2.12. Pēc plkst. 23.00 līdz plkst. 07:00 netrokšņot vai citādi netraucēt pārējiem īrniekiem vai viņu viesiem, nespēlēt mūzikas instrumentus, neatskaņot audio ierakstus, neklausīties radio vai citas ierīces, ja tas var traucēt vai apgrūtināt citus īrniekus, un skaņa ir dzirdama ārpus *Telpas*. Dienas laikā *Īrnieka* radītajam troksnim jābūt pieļaujamās normas robežās, lai skaņa netraucētu citus īrniekus un *Viesnīcas* darbiniekus;

4.2.13. *Īres līguma* izbeigšanās dienā līdz plkst.12.00 atbrīvot *Telpas* un lietošanai derīgā stāvoklī ar pieņemšanas – nodošanas aktu nodot tās LSPA. Ja 7 (septiņu) dienu laikā pēc *Īres līguma* darbības termiņa izbeigšanās *Īrnieks* nav atbrīvojis *Telpas* vai nav nodevis tās LSPA, *Telpās* atstātās *Īrnieka* mantas tiek uzskatītas par pamestām un LSPA ir tiesības rīkoties ar tām pēc saviem ieskatiem, kā arī bez *Īrnieka* klātbūtnes iekļūt *Telpās*;

4.2.14. Atbrīvojot *Telpas,* atstāt tās lietošanas kārtībā, izvest visu personīgo īpašumu, salabot visus bojājumus, ko radījusi *Telpu* lietošana vai *Telpu* atbrīvošana, nodot *Telpas* tīras, un tādā pašā kārtībā un labā stāvoklī, kādā *Īrniekam* jāuztur šīs *Telpas* saskaņā ar šo *Noteikumu* un *Īres līguma* noteikumiem;

4.2.15. Ievērot šos *Noteikumus* un *Īres līgumu*.

**5. LSPA kā izīrētāja tiesības un pienākumi**

5.1. Izīrētāja tiesības:

5.1.1. Veikt *Viesnīcas* ēkas un *Telpas* vispārējās un profilaktiskās apskates, savlaicīgi veikt nepieciešamo ēkas remontu;

5.1.2. Iespēju robežās, iepriekš saskaņojot ar *Īrnieku* (avārijas gadījumā – nekavējoties), iekļūt *Telpā*, lai pārbaudītu *Telpas* vai jebkādu tehnisko elementu stāvokli, vai *Īrnieka* saistību izpildi. Informācijas gadījumā par pieļautiem pārkāpumiem izīrētājam ir tiesības iekļūt *Telpā* nekavējoties;

5.1.3. Sniegt *Īrniekiem* saistošus sanitāri tehniskos, higiēniskos vai citus norādījumus sakarā ar *Telpas* vai *Viesnīcas* lietošanu;

5.1.4. Piemērot līgumsodu par jebkuru šo *Noteikumu* pārkāpumu, iekļaujot to rēķinā – EUR 15,00 (piecpadsmit *euro*) apmērā par pirmo reizi vai EUR 30,00 (trīsdesmit *euro*) apmērā par otro un katru nākamo reizi. Līgumsods piemērojams ar rektora rīkojumu, pamatojoties uz *Viesnīcas* vadītājas/a ziņojumu.

5.1.5. Vienpusēji izbeigt *Īres līgumu*, ja:

5.1.5.1. *Īrnieks* nodara izīrētājam zaudējumus;

5.1.5.2. *Īrnieks* ir pārkāpis šos *Noteikumus* vai *Īres līguma* saistības;

5.1.5.3. *Telpā* vai ēkā nepieciešams remonts, kas izīrētāja ieskatā nav racionāli iespējams bez *Telpas* atbrīvošanas un puses nevienojas par citas telpas ierādīšanu *Īrniekam*;

5.1.5.4. *Īrniekam* tiek piešķirts akadēmiskais pārtraukums vai cits studiju pārtraukums un puses nevienojas par citu risinājumu.

5.2. Izīrētāja pienākumi:

5.2.1. Nodot *Īrniekam* lietošanā *Telpas*;

5.2.2. Netraucēt *Īrniekam* lietot izīrēto *Telpu*, ar tās lietošanu saistītās palīgtelpas, iekārtas, ierīces un piegulošo teritoriju;

5.2.3. iespējami operatīvi reaģēt uz *Īrnieka* norādījumiem par *Telpas* defektiem, šo *Noteikumu* pārkāpumiem no citu *Īrnieku* vai viesu puses, vai citu informāciju;

5.2.4. iespēju robežās veikt *Telpu* kosmētisko remontu.

**6. Citi noteikumi**

6.1. Atsevišķi *Viesnīcas* lietošanas un pušu saistību noteikumi var tikt precizēti ar rektora rīkojumiem, ciktāl tie nav pretrunā šiem *Noteikumiem* (piemēram, par *Viesnīcas* papildus pakalpojumu lietošanu u.c.).

6.2. Atzīt par spēku zaudējušu 2003.gada 8.maijā LSPA Senāta sēdē (protokols Nr.9) apstiprināto dokumentu „LSPA studentu dienesta viesnīcas iekšējās kārtības noteikumi”.

LSPA

**1.pielikums**

Iekšējās kārtības noteikumiem

LSPA studentu dienesta viesnīcā

**Īres līguma paraugs**

**LSPA STUDENTU DIENESTA VIESNĪCAS**

**ĪRES LĪGUMS**

Rīga 20\_\_\_.gada \_\_\_\_.\_\_\_\_\_\_\_\_\_\_\_\_\_\_\_\_

Latvijas Sporta pedagoģijas akadēmija (LSPA), turpmāk tekstā - Izīrētājs, LSPA studentu dienesta viesnīcas vadītājas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā no vienas puses,

un LSPA students \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_, turpmāk tekstā – Īrnieks, no otras puses, turpmāk tekstā kopā – Puses, noslēdz šādu studentu dienesta viesnīcas īres līgumu:

**1. Līguma priekšmets**

1.1. Izīrētājs nodod, bet Īrnieks pieņem lietošanā gultas vietu LSPA studentu dienesta viesnīcā Brīvības gatvē 351, Rīgā, konkrētāk - \_\_\_- vietīgā istabā Nr.\_\_\_\_\_\_ ar kopējo platību \_\_\_\_\_ kv.m., turpmāk tekstā – Telpa, dienesta viesnīcas \_\_\_\_.stāvā.

1.2. Vienlaikus ar gultas vietas īri Īrniekam tiek izīrētas arī konkrētajā istabā esošās īrniekiem koplietošanā paredzētās mēbeles, aprīkojums un inventārs, kā arī koplietošanas telpas, aprīkojums un inventārs studentu dienesta viesnīcas ēkā.

1.3. Telpas tiek nodotas un pieņemtas (t.sk. arī līgumam beidzoties) ar abpusēji parakstītu pieņemšanas-nodošanas aktu, kurā tiek fiksēts arī Telpas stāvoklis un Telpā esošās mēbeles, aprīkojums un inventārs.

**2. Īres maksa un norēķini**

2.1. Ar LSPA studentu dienesta viesnīcas lietošanu saistītos izcenojumus (īres maksu, tajā ietilpstošās izmaksu pozīcijas, papildus iespējamo pakalpojumu izcenojumus u.tml.) un pieejamos pakalpojumus nosaka LSPA Senāts. Par izmaiņām veicami arī attiecīgi grozījumi līgumā, bet, ja tie netiek abpusēji parakstīti, grozītie izcenojumi ir spēkā arī ar LSPA vienpusēju rakstisku paziņojumu, savukārt noslēgto līgumu LSPA ir tiesības šādā gadījumā vienpusēji uzteikt.

2.2. Šī līguma noslēgšanas brīdī:

2.2.1. Telpas īres maksa par konkrēto gultas vietu, ievērojot LSPA Senāta 20\_\_\_.gada \_\_\_.\_\_\_\_\_\_\_\_\_\_\_\_\_\_ lēmumu, ir \_\_\_\_\_\_\_\_\_\_\_\_\_\_\_\_\_\_\_\_\_\_\_mēnesī, neieskaitot PVN;

2.2.2. Telpas īres maksā bez papildus samaksas ietilpst šādas iespējas un pakalpojumi: *(piem., karstais un aukstais ūdens, gāzes apkure, elektrība, duša un tualete telpā vai koplietošanas telpās, veļas mazgāšana koplietošanas telpās, atkritumu izvešana, bezvadu interneta pieslēgums, stacionārais telefons, telpā vai koplietošanas telpās televizors u.tml.)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.3. Īrnieks apņemas veikt samaksu par Telpas īri līdz kārtējā mēneša pēdējai darba dienai, maksājumu veicot ar pārskaitījumu uz LSPA norādīto kontu vai LSPA kasē. Līgumsods – EUR 0,50 par katru nokavēto dienu.

2.4. Citi pakalpojumi, ja Īrnieks tādus izmanto, apmaksājami papildus Telpas īres maksai LSPA noteiktajā kārtībā. Par papildus pakalpojumiem Puses noslēdz atsevišķu vienošanos pie šī līguma.

**3. Pušu pienākumi**

**3.1. Īrnieks apņemas:**

3.1.1. ievērot LSPA Studentu dienesta viesnīcas iekšējās kārtības noteikumus, kā arī citus LSPA iekšējos vai Latvijas Republikas ārējos normatīvos aktus;

3.1.2. uzturēt Telpu kartībā atbilstoši ugunsdrošības, sanitārajām un citam prasībām saskaņā ar valsts, pašvaldības vai LSPA noteiktajām prasībām un noteikumiem;

3.1.3. nepārbūvēt Telpu un koplietošanas telpas bez iepriekšēja saskaņojuma ar LSPA. Saskaņota remonta gadījumā ir iespējams ar atsevišķu vienošanos lemt par īres maksas samazinājumu;

3.1.4. neuzstādīt Telpā, koplietošanas telpās vai pie ēkas jebkādu aprīkojumu, inventāru, zīmes, uzrakstus utt. bez Izīrētāja piekrišanas, kā arī aizvākt tos pēc Izīrētāja pieprasījuma;

3.1.5. uzturēt Telpu pilnīgā kārtībā un nepasliktināt tās stāvokli visā īres līguma laikā;

3.1.6. ievērojot LSPA studentu dienesta viesnīcas vadītājas un dežuranta norādījumus;

3.1.7. iepriekš pēc iespējas saskaņojot, nodrošināt Izīrētāja personāla iekļūšanu Telpā, lai pārbaudītu Telpas stāvokli, novērstu defektus u.tml.;

3.1.8. nekavējoties informēt LSPA studentu dienesta viesnīcas vadītāju un dežurantu par Telpā vai ēkā konstatētiem defektiem, neatliekamas nepieciešamības gadījumā iespēju robežās arī veikt defektu operatīvu novēršanu vai citas darbības, lai nepieļautu Telpas vai ēkas tālākus bojājumus;

3.1.9. noteiktajā termiņā un kārtībā veikt maksājumus, kas izriet no šī līguma;

3.1.10. šī līguma izbeigšanas gadījumā atbrīvot Telpu pēc iespējas operatīvi, bet ne vēlāk kā septiņu dienu laikā, ar pieņemšanas – nodošanas aktu nododot to Izīrētājam. Ja 7 (septiņu) dienu laikā pēc norādītā termiņa Īrnieks nav atbrīvojis Telpas vai nav nodevis tās Izīrētājam, Telpās atstātās mantas Puses uzskata par pamestām, un Izīrētājam ir tiesības rīkoties ar tām pēc saviem ieskatiem, kā arī bez Īrnieka klātbūtnes iekļūt Telpās;

3.1.11. atbrīvojot Telpu sakarā ar līguma izbeigšanu, atstāt to lietošanas kārtībā, nodot dežurantam gultas veļu un Telpas atslēgas, izvest visu personīgo īpašumu, salabot visus bojājumus, kas radušies Telpas lietošanas vai Telpas atbrīvošanas rezultātā, nodot Telpu tīru un tādā pašā kārtībā un labā stāvoklī, kādā Īrniekam jāuztur šo Telpu saskaņā ar līguma noteikumiem;

3.1.12. segt visus zaudējumus, kas radušies Īrnieka vainas dēļ. Ja Telpa izīrēta vairākiem īrniekiem un nav iespējams noskaidrot Īrnieka un citu Telpas īrnieku vainu un tās pakāpi zaudējumu nodarīšanā (Izīrētājam, Īrniekam un citiem Telpu īrniekiem labprātīgi vienojoties), tad Īrnieks un citi Telpas īrnieki atbild solidāri.

**3.2. Izīrētājs apņemas:**

3.2.1. nodrošināt Telpas lietošanu saskaņā ar šī līguma noteikumiem;

3.2.2. finansiālo un citu faktisko iespēju ietvaros nodrošināt ēku, koplietošanas telpas un Telpu tehniskā kārtībā, nodrošināt tīrību ēkā un koplietošanas telpās, atkritumu izvešanu;

3.2.3. nodrošināt pakalpojumu pieejamību saskaņā ar šī līguma 2.2. un 2.4.punktiem, kā arī citu pakalpojumu pieejamību, ciktāl tas atkarīgs no LSPA gribas, finansiālajām un tehniskajām iespējām;

3.2.4. regulāri veikt Telpu un visas ēkas vispārējo apskati un aprīkojuma profilaktisko apkopi tehniskās ekspluatācijas noteikumos paredzētajā kārtībā;

3.2.5. pēc saviem ieskatiem veikt ēkas kapitālo remontu, kā arī kārtējo remontu, kura veikšana neietilpst Īrnieka pienākumos;

3.2.6. iespēju robežās izskatīt un atbalstīt Īrnieka priekšlikumus par sadzīves apstākļu un ērtību uzlabojumiem;

3.2.7. nodrošināt operatīvu dežuranta pieejamību jebkādu aktuālo jautājumu gadījumā.

3.3. Citas Pušu saistības nosakāmas atbilstoši LSPA Studentu dienesta viesnīcas iekšējās kārtības noteikumiem, LSPA iekšējiem vai LR ārējiem normatīvajiem aktiem.

**4. Citi noteikumi**

4.1. Līgums stājas spēkā no \_\_\_\_\_\_\_\_\_\_\_\_\_\_\_\_\_\_ un tiek noslēgts uz visu saskaņā ar studiju līgumu plānoto studiju laiku, t.i. līdz \_\_\_\_\_\_\_\_\_\_\_\_\_\_\_\_\_\_\_\_\_.

4.2. Līgums var tikt priekšlaicīgi izbeigts, ievērojot šajā līgumā un LSPA Studentu dienesta viesnīcas iekšējās kārtības noteikumos noteiktajos gadījumos un kārtībā.

4.3. Līgums sagatavots uz 3 (trīs) lapām 2 (divos) eksemplāros, pa vienam eksemplāram katrai Pusei.

4.4. Sevišķie papildus noteikumi (nevar būt pretrunā šim līgumam un Iekšējās kārtības noteikumiem LSPA studentu dienesta viesnīcā):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.5. Pušu paraksti: **- LĪDZĒJU REKVIZĪTI**

|  |  |
| --- | --- |
| **Latvijas Sporta pedagoģijas akadēmija**  Reģ. Nr. 90000055243  Brīvības gatve 333, Rīga, LV- 1006  Tālr.: 67543420; Fakss: 67543480  Banka: Valsts Kase  bankas kods TRELLV22  konta Nr. LV53TREL9150120000000  kods 21351 (Obligāti uzradīt **beigās)** | **STUDĒJOŠAIS:** |
| Vārds, uzvārds: |
| Personas kods: |
| Adrese: |
| Tālr.: |
| **LSPA** vārdā:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) | **Studējošais:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |

**2.pielikums**

Iekšējās kārtības noteikumiem

LSPA studentu dienesta viesnīcā

**Nodošanas-pieņemšanas akta paraugs**

**LSPA studentu dienesta viesnīcas istabas Nr. \_\_\_\_ inventāra**

**NODOŠANAS - PIEŅEMŠANAS AKTS**

|  |  |  |  |  |
| --- | --- | --- | --- | --- |
| **Nr.p.k.** | **Inventāra nosaukums** | **Nr.** | **Skaits** | **Piezīmes** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |  |
| --- | --- | --- | --- | --- |
| **Nr.p.k.** | **Inventāra nosaukums** | **Nr.** | **Skaits** | **Piezīmes** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Saņemts no īrnieka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**vārds, uzvārds**)**

**Īrnieka paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Viesnīcas vadītāja \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**(**vārds, uzvārds**)** (paraksts)

**Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nodots īrnieka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lietošanā**

**(**vārds, uzvārds**)**

**Īrnieka paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Viesnīcas vadītāja \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**(**vārds, uzvārds**)** (paraksts)

**Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3.pielikums**

Iekšējās kārtības noteikumiem

LSPA studentu dienesta viesnīcā

**Nodošanas-pieņemšanas akta paraugs angļu valodā**

**LASE Dormitory, inventory of Room No. \_\_\_\_\_\_\_**

**CONDITION REPORT**

|  |  |  |  |  |
| --- | --- | --- | --- | --- |
| **No.** | **Name of inventory** | **No.** | **Amount** | **Notes** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |  |
| --- | --- | --- | --- | --- |
| **No.** | **Name of inventory** | **No.** | **Amount** | **Notes** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Received from the Tenant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**name, surname**)**

**Tenant’s signature \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Date \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Head of the Dormitory \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**(**name, surname**)** (signature)

**Date \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Handed over to the Tenant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**name, surname**)**

**Tenant’s signature \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Date \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Head of the Dormitory \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**(**name, surname**)** (signature)

**Date \_\_\_\_\_\_\_\_\_\_\_\_\_\_\_\_\_\_\_\_\_\_\_\_**